# Monikulttuurisuusosaaminen ohjauksessa verkkokoulutus työpaikkaohjaajille

Ammatillisen koulutuksen lainsäädännössä on määritelty sekä koulutuksen järjestäjän että koulutustyöpaikan osalta asioita, joita koulutustyöpaikassa ja työelämässä oppimisen ohjauksessa tulee huomioida. Työpaikkaohjaajan tehtävä on tärkeä ja siinä onnistuminen edellyttää perehtymistä työelämässä oppimisen käytäntöihin: suunnitteluun, toteutukseen ja osaamisen arviointiin.

Työpaikkaohjaajan perehdyttäminen on koulutuksen järjestäjän tehtävä. Opettaja voi perehdyttää työpaikkaohjaajan työelämässä oppimisen ohjaamiseen henkilökohtaisen tapaamisten yhteydessä, tai vaihtoehtoisesti työpaikkaohjaaja voi osallistua koulutuksen järjestäjän tarjoamaan koulutukseen.

Monikulttuurisuus lisääntyy koko ajan työpaikoilla, joten siksi monikulttuurisuusosaamista tarvitaan työpaikkaohjauksessa. Monikulttuurisuusosaaminen ohjauksessa verkkokoulutus on luotu tähän tarpeeseen. Verkkokoulutus on kaikkien koulutuksen järjestäjien käyttöönotettavissa Ohjaan.fi-sivustolla (linkki!!!). Seuraavassa ohjeita verkkokoulutuksen perustamisen tueksi:

**Tavoite** Työpaikkaohjaajan osaamisen lisääminen monikulttuurisessa ohjausosaamisessa.

**Kenelle**             Työpaikkaohjaajille

**Osallistujamäärä** 8–20

**Miten** Itsenäinen opiskelu (4 h) + yksi verkkokoulutus (2 h)

**Sisällöt**Koulutuksen sisällöt löytyvät [Ohjaan.fi sivustolta](https://ohjaan.fi/monikulttuurisuusosaaminen-ohjauksessa-verkkokoulutus/)

**Kurssin kesto osallistujalle** Koulutuksen suorittaminen vastaa 6 h osallistujan työskentelyä

**Resurssit**

* Kouluttaja 6 h

▪ Verkkokeskustelun valmistelu ja toteutus

▪ Palautteen antaminen

▪ Koulutuksen hallinnointi 2 h

* Koulutuksen vastuuhenkilö (voi olla kouluttaja tai joku muu henkilö)

▪ Tiedottaminen ja markkinointi

▪ Palautteiden seuranta

* Assistentti 5 h (per kurssi)

▪ Opiskelijahankinta (ilmoittautuminen)

▪ Palautteen kerääminen

▪ Osallistumistodistukset

 Tekninen käyttöönotto ja ylläpito 4 h

**Muut huomioitavat asiat**

* Koulutuksen suorittaneet saavat osallistumistodistuksen
* Koulutuksen sisällön tulee noudattaa yhteistä valtakunnallista suunnitelmaa
* Koulutuksen järjestäjä voi halutessaan lisätä omia osioitaan, mutta ei voi muuttaa valmiiksi suunniteltuja osioita
* Koulutuksen järjestäjä perustaa verkkokoulutuksen omaan oppimisympäristöönsä (esim. Moodle, Optima)
* Verkkokoulutus on osallistujalle maksuton.